Pumex

Pumex est saxum igneum, genus vitri vulcanici; lava, quae cito refriguit, est.  Lapis est asper, cavernosissimus, spongiosissmus et levissimus; pumex in aqua natat, donec madescit. Colores habet gilvum vel fuscum vel caesium canescentem.

Pumice antiquitus cutes et membranae poliebantur, ne aspera sint. Saepius libelli pumice expoliti a poetis Romanis memorantur. Catullus dicit:
Cui dono lepidum novum libellum,
Arida modo pumice expolitum?1, 1-2.
necnon:
...cartae regiae, novi libri,
novi umbilici, lora rubra, membranae,
derecta plumbo et pumice omnia aequata.21, 6-8.
Martialis addit:
...liber aspero
Morsu pumice aridi politus.VIII 72.
Ovidius in Tristiis:
Nec fragili geminae poliantur pumice frontesI 11..

Notae

Nexus externi
 sub verbo
 De pumice in Britannica 
 De pumice in Paulys Real-Enzyklopädie der classischen Altertumswissenschaft 

Categoria:Saxa ignea
Categoria:Vulcanologia
Categoria:Instrumenta